Diari Oficial de la Generalitat Valenciana


Sumari del DOGV 5749, del 24-04-2008 (2008/4103)

Assumpte civil 559/2004. Notificació de la sentència a José Guillem Soler i altra.
----------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4103


Data del document
:   18-02-2008

Organisme emissor
:   Jutjat de Primera Instància Número 2 d'Alzira

Tipus de document
:   Edicte

Descriptors 

:   * sistema judicial

Assumpte civil 559/2004. Notificació de la sentència a José Guillem Soler i altra. [2008/4103]  
Part demandant: Institut de Crèdit Oficial.  
Part demandada: José Guillem Soler i María Misericordia Boll Esteve  
María del Carmen Ramis Alario, secretària del Jutjat de Primera Instància número 2, certifique que en les actuacions referenciades s'ha dictat la resolució que copiada en allò que interessa diu el següent:  
«Sentència 60/2007  
Alzira, 28 de maig de 2008  
José Fenellós Puigcerver, magistrat jutge titular del Jutjat de Primera Instància i Instrucció número 2 d'esta ciutat i partit, ha vist les actuacions de judici ordinari seguides amb el número 559 de l'any 2204, a instància de l'entitat Institut de Crèdit Oficial, representada per la procuradora dels tribunals senyora García Gascó, contra l'herència jacent de José Guillem Soler, en situació processal de rebel·lia, i contra María Misericordia Boll Esteve, representada per la procuradora dels tribunals senyora Pons Font, en reclamació de quantitat per incompliment contractual, i en atenció als següents  
Antecedents de fet  
Primer. Que la procuradora senyora García Gascó, en la representació abans referida, va presentar en data de 12 de novembre de 2004 demanda en la qual sol·licitava es condemnara José Guillem Soler i María Misericordia Boll Esteve a pagar a la seua representada la quantitat de 6.437,81 euros, més interessos pactats.  
Segon. Mitjançant la interlocutòria de data 6 de desembre de 2004, va ser admesa a tràmit la demanda i es va citar els demandats perquè contestaren a esta, i en data de 3 de febrer de 2005, la procuradora senyora Pons Font, en nom i representació de María Maravillas Boil Esteve, va presentar escrit on s'oposava a la demanda i va sol·licitar la desestimació íntegra, amb condemna en costes a la part actora.  
Quart. Després de comprovar-se la defunció del senyor Guillem Soler amb l'antelació a la data de celebració de l'audiència prèvia, i desistir-se de l'excepció de qüestió prejudicial penal i de litispendència penal, es va considerar com a part processal codemandada l'herència jacent de José Guillem Soler, i es va tornar a celebrar audiència prèvia en data de 17 d'abril de 2007; en no comparéixer l'herència jacent de José Guillem Soler, la part actora i codemandada senyora Boil es van ratificar en les seus respectives al·legacions, es va acordar rebre el plet a prova, i es va considerar pertinent la prova documental i l'interrogatori de la codemandada senyora Boil, que es va celebrar en l'acte del judici en data de 14 de maig de 2007, i després de les al·legacions finals, va quedar el procediment vist per a sentència.  
Dispositiva  
Que amb l'estimació parcial de la demanda interposada per la procuradora senyora García Gascó, en nom i representació de l'entitat Institut de Crèdit Oficial contra l'herència jacent de José Guillem Soler i contra María Misericordia Boil Esteve, representada per la procuradora dels tribunals senyora Pons, condemne:  
- L'herència jacent de José Guillem Soler, a pagar a l'entitat Institut de Crèdit Oficial la quantitat de sis mil quatre-cents trenta-set euros amb huitanta-un cèntims (6.437,81 €), més els interessos pactats del 13% anual des del 22 de novembre de 2002, i al pagament de les costes processals causades a l'entitat actora.  
- Mª Misericordia Boil Esteve, a pagar a l'entitat Institut de Crèdit Oficial, de forma solidària amb l'herència jacent de José Guillem Soler, la quantitat de dos mil sis-cents noranta-tres euros amb noranta-quatre cèntims (2.693,94 €), i la quantitat que resulte d'aplicar l'interés de demora pactat del 13% des del dia cinc de novembre de 2002 a esta quantitat de 2.693,54 euros.  
Així esta és la meua sentència, que pronuncie, mane i firme».  
En atenció al desconeixement de l'actual domicili o residència de la part demandada, per provisió de data de hui, sa senyoria, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i, si s'escau, en el Diari Oficial de la Comunitat Valenciana per a dur a efecte la diligència de notificació a la part demandada.  
Alzira, 18 de febrer de 2008.- La secretària judicial: María del Carmen Ramis Alario.